levetid
        
         (lyskilder)
Store norske leksikon,Teknologi og industri,Energi,Belysning
Med en lyskildes levetid (nominelle levetid) menes den brenntiden en lyskilde har før 50 prosent av lampene i levetidsprøven er sloknet eller ikke lenger oppfyller andre spesifiserte krav, mens øvrige 50 prosent fortsatt lyser normalt. Det er denne levetiden som normalt oppgis av produsenten på emballasjen.
Lyspærer og lysrør De «gamle» normallampene som tidligere var i bruk i Norge hadde en levetid på 2500 timer. Disse er ikke lenger i bruk, og de halogenlampene som deretter ble lansert hadde en levetid på cirka 2000 timer. Mer spesielle utførelser som mignon, og andre små pæretyper med glødespiral har ofte en levetid på rundt 1000 timer. For normale lysrør kan en regne med en levetid på mellom 8000 og 15 000 timer. Det samme kan en regne med for sparepærer (kompaktlamper), som i prinsippet er små lysrør. LED-pærer LED-lamper har en levetid på 15 000 timer og mer. På emballasjen kan det ofte være angitt at slike lamper har en levetid på for eksempel 10 til 25 år. Da vil det med mindre skrift være opplyst at dette gjelder ved et visst antall timers bruk per dag, for eksempel 2,5 timer. Les mer i Store norske leksikon belysning elektrisitet